cyanic-selkie/wikianc huggingface dataset:
Chathampetrell
Vernetiltak
Verneinnsatsen for chathampetrellane starta på slutten av 1980-talet, først la ein vekt på å lokalisere hekkeplassar og reirhòler og å finne årsaka til svikta i hekkeresultata. Då ein fann at årsaka til dei fleste mislukka hekkefreistandene var konkurransen frå breinebbkvalfuglar, skifta merksemda til vern av hòler og ungar frå uroingar frå kvalfuglar. Hòlene blir verna ved å installere eit kunstig overbygg av plast eller tre for å verne dei mot kollaps, og vidare verna mot kvalfuglar ved montering av ein gummiklaff over hòleinngangen. Hòlene blir òg blokkerte når det ikkje er hekketid for å sikre at dei ikkje blir tatt av kvalfuglar når petrellane har fråvære om vinteren. Resultatet etter hekkesesongen 2005/06 for dei 155 kjende hekkande para på Rangatira var flygedyktig unge frå 83 % av reira.
Overføringa av 200 ungar til eit predatorsikkert inngjerda område på den nærliggande Pitt Island/Rangiauria over dei fire åra 2002 til 2005 har gjeve retur av ei lita mengd fuglar til området og den første vellukka hekkinga skjedde i 2005/2006 sesongen og fire hekkande par sesongen etter. Eit nytt program med overføringa av totalt 200 ungar til sørkysten av Chatham Island gjennom fire år starta i april 2008 med flytting av dei første 47 ungar. Første hekkinga på Chatham Island blei registrert i 2012.
ARKs barnebokpris
ARKs barnebokpris er ein norsk litteraturpris for årets beste barnebok. Prisen blei oppretta av bokhandelkjeda ARK i 2002. Prisvinnaren blir stemd fram av skuleelevar i 5., 6. og 7. klasse. Opptil 10,000 elevar er med i avstemningane.
Jones Terrace
Jones Terrace er ein markant isfri terrasse sør for Mount Peleus, ved sørenden av austsida av Olympus Range i Victoria Land. Terrassen stig 800 meter frå botnen av sentrale Wright Valley til ein topp på over 1000 moh. Han vart namngjeven av Advisory Committee on Antarctic Names (US-ACAN) (1997) etter Lois M. Jones, ein geolog ved University of Georgia.
Vicomte
Vicomte (mannleg form) og vicomtesse (kvinneleg form) er ein arveleg høgadeleg tittel i fleire europeiske land. Ein vicomte er normalt rangert under grevar/jarlar, og over baronar.
Ordet kjem frå latin vicecomes via gammalfransk visconte, som tyder «visegreve». Tidlege vicomtar fekk normalt tittelen tildelt på livstid, slik at dei fekk privilegia til ein greve utan at dette gjekk i arv. Etter kvart vart tittelen arveleg, og privilegia var normalt mindre enn dei ein greve eller jarl fekk.
I Nederland, Belgia og Tyskland har ein brukt tittelen borggreve med tilsvarande rang.
Høgskolen i Oslo og Akershus
Høgskolen i Oslo og Akershus (HiOA) er ein norsk statleg høgskule som vart oppretta i 2011 gjennom samanslåing av Høgskolen i Oslo og Høgskolen i Akershus på Kjeller. Høgskulen er den største i Noreg med 17 000 studentar og 1 800 tilsette.
Historie
Styra ved Høgskolen i Oslo og Høgskolen i Akershus vedtok 9. desember 2010 å slå dei to institusjonane saman. Opprettinga av høgskolen vart vedtatt i statsråd 21. januar 2011. Den nye høgskulen blei offisielt opna 1. august same året.
I 2014 og 2016 vart dei tidlegare sjølvstendige statlege forskingsinstitutta Arbeidsforskningsinstituttet, Norsk institutt for forskning om oppvekst, velferd og aldring, Norsk institutt for by- og regionforskning og Statens institutt for forbruksforskning slått saman med HIOA i ei eiga eining, Senter for velferds- og arbeidslivsforskning (SVA).
Skeiselandskampen Noreg-Sovjetunionen 1958
Skeiselandskampen Noreg-Sovjetunionen 1958 fann stad på Bislett stadion i Oslo tysdag 25. og onsdag 26. februar 1958. Sovjetunionen vann landskampen suverent med 1346,672 tidspoeng mot Noregs 1367,743. Landa stilte med åtte utøvarar kvar som gjekk alle distansane, unnateke 10000 m der sju mann frå landa var med. Noregs mannskap bestod av Hroar Elvenes, Finn Hodt, Knut Johannesen, Gunnar Nilsen, Thorstein Sandholt, Torstein Seiersten, Knut Tangen, Roald Aas.
Høgskolen i Oslo og Akershus
Organisering
Høgskolen har 4 fakultet med i alt 20 institutt.
Skeiselandskampen Noreg-Sovjetunionen 1958
500 m
Dato: 25. februar <br style="clear:both;" />
Høgskolen i Oslo og Akershus
Organisering
I tillegg har høgskolen eit senter for profesjonsstudiar.
Skeiselandskampen Noreg-Sovjetunionen 1958
5 000 m
Dato: 25. februar <br style="clear:both;" />
1500 m
Dato: 26. februar <br style="clear:both;" />
10 000 m
Dato: 26. februar <br style="clear:both;" />
Hen kyrkje
Kyrkja vart bygd i 1831 av gråstein, tak-konstruksjonen og klokketårnet er av treverk.
Kyrkja er bygd på den same plassen der ei eldre kyrkje stod før. Denne var i så dårleg tilstand at ho måtte rivast. Ei gammal kyrkjeklokke frå 1200-talet er bevart og er i dag på Romsdalsmuseet på Molde.
Interiøret
Preikestolen som vert brukt i dag er frå 1930-åra.
Altertavla vart laga til kyrkja i 1831. Ein eldre preikestol, som ikkje er i bruk, er plassert midt i altertavla. Då kyrkja vart restaurert i 1931, måla Halvard Hatlen eitt nytt bilde i altertavla.
Elles finst det eit rosemåla skap frå 1788. Halvard Hatlen har måla seks portrett av tidlegare prestar. Desse heng langs langveggane. Han har òg måla et måleri (1942), som heng i koret.
Chainsaw Kittens
Chainsaw Kittens var eit amerikansk alternativ rock-band, som blanda sjangrar som pop, glamrock, punk, new wave og den britiske bølgja. Tekstane deira omhandla varierte tema som religion, Stonewall-opprøra, Federico Fellini, Oklahoma, Erik Menendez og Oscar Wilde.
Dei var baserte i Norman i Oklahoma, og fekk namnet sitt fordi dei var unge og hadde ein gitarlyd som minna om ei «motorsag» (chainsaw). . Chainsaw Kittens var aktive frå 1989 til 2000. Dei debuterte i 1991 med ein stil som av SPIN vart skildra som «The Smiths møter New York Dolls møter djevelen», og fekk merksemd med sin «bruktbutikk-transvestisme», som dei gjekk bort frå då utsjånaden byrja å overskugge musikken deira.
Sjølv om Kittens aldri slo igjennom medan dei var aktive, har dei sidan vorte omtalte som eit av dei beste amerikanske banda som aldri slo igjennom i den alternative rockerørsla i 1990-åra.
Marcus Licinius Crassus
Marcus Licinius Crassus (ca. 115 f.Kr.-ca. 53 f.Kr.) var ein romersk general, politikar og aristokrat som saman med Pompeius og Julius Cæsar danna det første triumviratet. Crassus tilhøyrde den romerske nobiliteten og faren var ein høgsett statsmann og konsul. Crassus tok del i borgarkrigen mot Sulla i 83 f.Kr., og skaffa seg i ettertid store verdiar på kostnad av dei proskriberte ved hjelp av eigedomsspekulasjon og pengeutlån. Rikdomen nytta han til å skaffe seg politisk innverknad, og han fekk kommandoen over styrkane som nedkjempa Spartakusopprøret i 71. I 70 vart han konsul saman med Pompeius og støtta arbeidet med å endre den nye forfatninga til Sulla, men rauk snart uklar med Pompeius.
I 60-åra nærma han seg Julius Cæsar politisk, og var ein av Catilina sine medsamansvorne då sistnemnde la planar om å kuppe makta i republikken. Då Pompeius vende attende til Roma etter å ha opplevt militær suksess i Asia, fann Crassus, Cæsar og Pompeius saman i det såkalla første triumviratet. Crassus vart igjen konsul saman med Pompeius i 55, og fekk dinest styre provinsen Syria som prokonsul i fem år. Som prokonsul byrja han straks ein krig mot Partia, som han vona skulle gje han rikdomar og vidgjetne. Men krigen mot partarane vart ikkje noko ærerikt felttog for Crassus: Han vart narra inn i ørkenen og knust i slaget ved Carrhae. I samband med fredsforhandlingane vart han utsett for eit attentat og mista livet. Det blir fortald at det avhogde hovudet hans vart synt fram for partarkongen, som helte smelta gull i munnen til den døde med orda: «Sløkk no din gulltøyrst!»
Rejmyre
Rejmyre er ein svensk tettstad i Finspångs kommun i Östergötlands län i Östergötland. I 2011 hadde tettstaden 900 innbyggjarar.
Skogsröyet er ein rockefestival som kvar sommar sidan 2006 har gått av stabelen i Rejmyre.
Warszawa-traktaten i 1705
Warszawa-traktaten vart underskriven den 28. november 1705 under den store nordiske krigen. Det var ein fredsavtale og ein allianse mellom Det svenske imperiet og fraksjonen av Det polsk-litauiske samveldet som var lojale til Stanisław Leszczyński.
Historisk samanheng
Ein russisk-saksisk-polsk-litauisk arme vart så samla ved Polotsk (Polatsk, Połock, Polockas), ein annan arme i Sachsen, og ein tredje alliert styrke kommandert av general Pajkul rykte fram mot Warszawa, der Karl XII og Leszczyński oppheldt seg. Dei saksisk-polske-litauiske hestane til Pajkul nådde utkanten av Warszawa den 31. juli 1705, der dei vart slått. Armeen ved Polotsk vart nekta å rykke fram vestover av ein svensk styrke under Adam Ludwig Lewenhaupt. Dermed vart Leszczyński krona til konge av Polen i Warszawa den 4. oktober 1705, og Sverige og fraksjonen av samveldet som representerte Leszczyński signerte ein avtale i Warszawa den 28. september.
Vilkår
Sverige fekk lov til å okkupere byane og festningane i Det polsk-litauiske samveldet og rekruttere soldatar i området utan restriksjonar. Anti-svenske alliansar som var underskriven av samveldet vart erklært ugyldige, og Polen skulle berre skrive under avtalar med samtykke frå Karl XII.
Regionane til samveldet, Kurland, Litauen, Det kongelege Preussen og Rutenia skulle berre eksportere varer gjennom den svenske hamnebyen Riga, den polske hamnebyen Połąga (Palanga, Palonga) i Kurland skulle forlatast. I samveldet fekk dei svenske kjøpmennene skattefritak og rettar til å slå seg ned og drive handel.
Avtalen delte vidare områda til samveldet som då var under russisk okkupasjon mellom partane: Områda kring Smolensk og Kiev skulle tilbake igjen til Polen-Litauen, medan Polsk Livland og Kurland skulle gjevast til Sverige då dei var erobra attande.
For framtidige kandidatar til den polske trona, vart avtalen gjort til ein del av pacta conventa, som tydde at alle framtidige kandidatar måtte støtte avtalen.
Etterverknad
Som venta, så gjorde avtalen det umogeleg for ei intern samling av Warszawa- og Sandomir-føderasjonane. Tidleg i 1706 nådde August den sterke Warszawa med ein kavaleristyrke og tvinga Schulenburg til å flytte armeen sin i Sachsen inn i Polen-Litauen. Schulenburg vart avskoren og slått av Rehnskiöld i slaget ved Fraustadt. Armeen samla i Polotsk hadde vorte flytta til Grodno (Hrodna, Gardinas, Garten), der han gjekk på eit taktisk nederlag og vart tvungen tilbake austover. Karl XII okkuperte så Sachsen og tvinga August til å forlate både den polske krona og sine allierte i Altranstädt-traktaten i 1706.
Alltid en vind
«Alltid en vind» er ein song av Gudny Aspaas & Jahn Teigen og Dag Spantell, Anne Lise Gjøstøl, Gro Anita Schønn & Stein Ingebrigtsen, gjeven ut i 1976. Songen er skriven av Tor Hultin og Bjørn Endreson.
Antonio Gaztañeta
Don José Antonio Castañeta eller José Antonio de Gaztañeta var ein baskisk-spansk viseadmiral og skipsbyggar.
Han er mest kjend som viseadmiralen som kommandert den spanske middelhavsflåten i slaget ved Kapp Passaro mot Storbritannia den 11. august 1718 utanfor kysten av Sicilia. Castañeta tapte slaget.
Det største bidraget sitt til den spanske marinen var derimot som skipsbyggar. Han var ein oppfinnar som baserte utforminga av skipa sine på vitskap. Han var opphavet til reformeringa av den spanske marinen på 1700-talet. Somme av elementa hans vart òg kopiert av britane og nederlendarane.
The Ramones
The Ramones var eit amerikansk punkrock-band som blei starta på 1970-talet i Queens i New York. Alle medlemmene i bandet brukte etternamnet Ramone i sine artistnamn. Frå byrjinga bestod gruppa av Joey Ramone på trommer, Johnny Ramone på gitar og Dee Dee Ramone på bassgitar og vokal. Tommy Ramone tok seinare over for Joey på trommer, og Joey tok over for Dee Dee på vokal. På 1970- og 1980-talet samarbeidde gruppa med Phil Spector, som mellom anna produserte albumet End of the Century.
Antonio Gaztañeta
Under den spanske arvefølgjekrigen (1701–1714) var han ikkje involvert i krigføring, men bygde skip. Han grunnla det kjende skipsverftet El Astillero. I den påfølgjande kvadrupelalliansekrigen vart han leiar for flåten som segla den spanske armeen under markien av Lede til Sardinia og Sicilia, der han altså tapte slaget ved Kapp Passaro. Han vart skadd i ein fot og teken til fange av britane. Han vart sleppt fri ganske raskt og fekk ikkje skulda for nederlaget då han kom attende til Spania, sidan slaget vart rekna som ei svikefull handling av britane.
Gerhard M. Gerhardsen
Gerhard Meidell Gerhardsen var ein norsk gardbrukar, lensmann og politikar frå Kvinnherad. Han var stortingsmann for Høgre i periodane 1892-97 og 1903-12.
Antonio Gaztañeta
Han vart forfremma til generalløytnant i 1720 og vart leiar for den spanske sølvflåten. Under den engelske-spanske krigen i 1727 fekk han hemn då han sneik ein flåte med verdiar for 31 millionar pesos ombord forbi den britiske blokaden av Porto Bello. Då han nådde fram til Spania gav kong Filip V av Spania han store verdiar, men kort tid etter døydde brått Gaztañeta den 5. februar 1728.
Gerhard M. Gerhardsen
Gerhardsen var son til ein gardbrukar. Han var ei kort tid skulelærar, og fekk i 1866 arbeid på kontoret til futen i Sunnhordland. Frå 1872 var han lensmann i Finnås, og gardbrukar på Teigland. Han var medlem i heradsstyret frå 1874 og styreformann i Moster Sparebank frå 1876 til 1907. Gerhardsen var valmann i lang tid. Han representerte Søndre Bergenhus amt 1892-97 og 1903-06, alle sesjonane, unnateke 1904/05 medlem i Gasje- og pensjonskomiteen, då medlem i Kyrkjekomiteen. Frå 1906 til-12 var Gerhardsen vald frå einmannskrinsen Ytre Sunnhordland, han var då med i Kyrkjekomiteen, sekretær 1908-09 og formann 1910-12. Han var dessutan lagtingsmedlem frå 1903 til -12.
Han døydde i Kristiania, på tampen av 1912-sesjonen.
Antonio Gaztañeta
Kjelder
''
Clarkebreen i Marie Byrd Land
Han vart kalla opp etter Theodore S. Clarke, ein geofysikar ved University of Wisconsin–Madison som forska i 1990-åra på teoretisk analysar og feltanalysar av isstraumar i Vest-Antarktis.
Bunnerbreen
Bunnerbreen er ein isbre i den nordaustlege delen av Bear Peninsula, som flyt til sjøen langs søraustsida av Gurnon Peninsula i Marie Byrd Land. Han vart kartlagt av US Geological Survey frå landmålingar og frå flyfoto tekne av U.S. Navy i 1959–66, og vart namngjeven av Advisory Committee on Antarctic Names etter sersjant Donald R. Bunner, eit medlem av U.S. Army Aviation Detachment i Antarktis i løpet av U.S. Navy Operasjon Deepfreeze 1965 og 1966.
Filmen 2012
2012 er ein amerikansk katastrofefilm frå 2009 som byggjer på 2012-fenomenet, førestillinga om at verda ville gå under i 2012. Filmen blei regissert av Roland Emmerich og har blant andre John Cusack, Amanda Peet og Danny Glover i hovudrollene.
På tross av eit skremmande tema og uvanleg spektakulære spesialeffektar, er 2012 ein underhaldningsfilm der dei store øydeleggingane og ferda mot redninga blir skildra med fart og spenning, humor og trygge filmklisjear.
Filmen hadde premiere fredag den 13. november 2009. I Noreg fekk han ei aldersgrense på 11 år.
Belgmanometer
Belgmanometer er eit manometer til å måla små trykk med, særleg nytta der ein treng større mekanisk rørsle enn ein får om ein nyttar ein membran. Døme på dette er i pneumatiske instrument og i kraftbalansesystem.
Filmen 2012
Handling
Handlinga i filmen tek til i 2009, då vitskapsfolk oppdagar at urgamle spådommar om at jorda skal gå undergang, blant anna henta frå mayaene sin kalender, er sanne og at jordkloten vil bli øydelagd 21. desember 2012. Når datoen kjem, bryt det ut ei rekkje ekstreme naturkatastrofar som utslettar store delar av menneskja: jordskorpa sprekk opp og landområde flyttar seg i veldige jordskjelv, vulkanutbrot og tsunamiar. Leiarane i verd, dei rikaste og nokre utvalde har sikra seg plass i fleire «arker», gigantiske overlingsskip som i all løyndom er blitt laga i Tibet. Hovudpersonane, ein skilsmissefamilie frå California, klarer på utruleg vis å koma seg unna farene og til sist redda seg inn i ein av arkene der menneska er trygge til katastrofen er over.
Belgmanometer
Belgmanometeret er oppbygt av ein belg og eit rom rundt som set press på belgen. Belgen lear seg i høve til krafta som vert tilført (P). På belgen heng det ein visar som ligg over ein trykkskala, og visaren lear seg i takt med belgen. Belgen går attende til den opphavlege forma når krafta vert borte, såframt ikkje trykket vert høgare enn instrumentet er meint for – i så fall vert han misforma og mæler ikkje lenger rett.
Membranmanometer
Membranmanometer er ein trykkmålar som blir brukt i både elektriske og mekaniske instrument.
Bjørgahaug
Bjørgahaug er ein liten fjelltopp i Sogndal kommune i Sogn, 362 moh. Frå denne toppen er det panoramautsikt over bygda Systrond.
Membranmanometer
Membranmanometer er bygd opp av ei rund plate som er elastisk. Denne virker slik at jo meir ho blir påverka og bøyer seg blir motkreftene større, slik at det blir ein balanse mellom kreftene som påverkar membranen og fjørkrafta i membranen. Rørsla som oppstår kan bli overført mekanisk med til dømes tannhjul og tannsegment. Desse kan dreie ein visar som rører seg over ein skala med inndelingar slik at ein kan lese av trykket.
Bjørgahaug
For å koma til toppen kan ein starta ved Statens forsøksgard på Njøs, og halda fram opp ei svært bratt li, eller byrja på Sanden i Fatlaviki, som er ein noko lengre og mindre bratt tur. Bjørgahaug er ein av turpostane til trimgruppa i Syril, det lokale idrettslaget.
Det er òg mogleg å ta turen vidare til stølen Hangsete. Sidan 2010 har ogso Hangsete vore turpost.
Membranmanometer
Instrumentet måler overtrykk. Skulle det ha målt absolutt trykk måtte ein ha fått vakuum i rommet i høve til instrumentet, noko som er krevjande og vanskeleg og som nesten aldri lèt seg gjera med eit slikt instrument.
F=P*a, det er krafta som påverkar måleinstrumentet som blir målt, arealet (a) er konstant mens trykk *(P) varierer.
Trykkområdet er vanlegvis 0,1-25 bar
Belastar ein membranen med trykk høgare enn dette vil membranen bli deformert og som oftast ikkje gå tilbake til si opphavlege form, slik at ein ikkje lenger kan måla rett. Membranen kan også sprekka om trykket blir for høgt.
Songen A Kind of Magic
«A Kind of Magic» er tittelsporet til albumet med same namn frå 1986 av det britiske rockebandet Queen. Han var skriven av trommeslagaren Roger Taylor for filmen Highlander. Singelen nådde tredjeplassen på UK Singles Chart, topp ti i fleire land i EUropa og 42. plassen på den amerikanske Billboard Hot 100. Songen er opningssporet på samlealbuma Greatest Hits II og Classic Queen.
I Queen-samlingane The Platina Collection, Classic Queen og Greatest Hits II står det i omslaget at songen nådde toppen av listenen i 35 land verda over, men så langt kjenner ein ikkje til noko stad der songen nådde toppen av listene.
Tittel
Tittelen «a kind of magic» vert sagt i Highlander av Connor MacLeod (Christopher Lambert) då han skildra udøydelegheita si. Roger Taylor likte uttrykket så godt at han brukte det som ein inspirasjon for songen. Det er ein referanse til filmen i teksten: «one prize, one goal»; «no mortal man» og «there can be only one».
Komposisjon
Taylor skreiv melodien og akkordane for versjonen i filmen, som Brian May skildra som «ganske sorgfull og tung». Freddie Mercury komponerte ei ny basslinje, la til instrumentale pasuar og endra rekkefølgja i songen slik at han vart meir popvenleg. Mercury og David Richards produserte denne nye versjonen. Songen var likevel berre tilskriven Taylor. Medan versjonen til Taylor kjem mot slutten av filmen, kom Mercury sin versjon først på albumet. Filmversjonen av «A Kind of Magic» vart først gjeve ut som bonusspor i 2011.
Konsertversjonar
Songen vart ofte spelt på The Magic-turneen same året, som viste seg å bli den siste turneen til Queen før Freddie Mercury døydde.
Really Rosie
Really Rosie er ein musikal med ei bok og tekst av Maurice Sendak og musikk av Carole King. Musikalen er basert på bøkene Chicken Soup with Rice, Pierre, One was Johnny, Alligators All Around (som bestod av The Nutshell Library frå 1962) og The Sign on Rosie's Door (1960) av Sendak. Sendak baserte soga på ei demonstrativ, lita jenta som brukte å synga og dansa på trappa til bygningen sin, som han observerte då han var ein liten gut som voks opp i Brooklyn. Showet følgjer ein typisk sommardag i livet til The Nutshell Kids, ei gruppe av fleire nabovener, inkludert Pierre, Alligator, Johnny og Chicken Soup frå Nutshell Library-bøkene, og Rosie og Kathy frå The Sign on Rosies Door. Rosie, den sjølverklærte frekkaste guten i blokka hennar på Brooklyn's Avenue P, underheld alle ved å regissera og spela hovudrolla i ein film basert på den spennande, dramatiske, morosame (og litt overdrivne) historia om livet hennar.
Songen A Kind of Magic
Konsertversjonar
Taylor spelte ofte songen på solokonsertane sine, og i lag med bandet The Cross. På Rock the Cosmos-turneen i EUropa song Taylor solovokal på songen på somme av konsertane.
One Year of Love
Bakgrunn og komposisjon
Songen vart skriven av John Deacon og sungen av Freddie Mercury for filmen Highlander. På albumversjonen spelar John Deacon ein Yamaha DX-7 synth og strykeorkesteret vart dirigert av Lynton Naiff. Saksofonen vert framført av Steve Gregory, ein studiomusikar som tidlegare hadde spelt på George Michael sin «Careless Whisper» frå 1984.
Songen A Kind of Magic
Musikkvideo
Musikkvideoen for songen vart regissert av Russell Mulcahy, som regisserte Highlander. I videoen kan ein sjå Mercury som går inn på eit nedlsagt teater, der han finn May, Taylor og John Deacon, kledde som landstrykarar. Mercury omvandlar dei tre til Queen-medlemmar, med sine respektive instrument, før dei går attende til å bli landstrykarar att når han forlet teateret. Gjennom videoen dansar animasjonbilete til rytmen i songen. Desse vart produserte av Walt Disney Corporation.
Really Rosie
Ein halvtimes animert TV-spesial vart sendt på CBS TV 19. februar 1975. Han vart regissert av Maurice Sendak, animert av Ronald Fritz og Dan Hunn frå D&R Productions Inc. Carole King hadde røysta til hovudrolla. King vart til slutt valt som stemma til Rosie då rollebesetningsleiarar hadde problem med å velja ein barneskodespelar med ei stemme som kunne komplementera dei førehandsinnspelte songane. Eit album med songane av King og tekstar av Sendak er tilgjengeleg på Ode/Epic/SME Records. I den animerte spesialen vart berre dei første sju songane og «Really Rosie (Reprise)» nytta.
Sendak utvida stykket for sceneproduksjonar i London og Washington, DC i 1978, og ein off-Broadway-produksjon, regissert og koreografert av Patricia Birch med designar av Sendak, som opna 14. oktober 1980 på Westside Theatre, der han gjekk for 274 framsyningar. Under off-Broadway-oppsetningane vart hovudrolla som Rosie først spelt av ein då 12 år gammal Tisha Campbell-Martin. Midtveges i oppsetninga forlét Tisha rollebesetninga og vart erstatta av Angela Coin, 10 år. Angela song òg rolla som «Rosie» på rollebesetningsopptaket.
Songen A Kind of Magic
Andre versjonar
Musikalartisten Elaine Paige spelte inn songen på albumet hennar The Queen Album i 1988.
One Year of Love
Utgjeving
Songen vart berre gjeven ut på singel i Frankrike og Spania og vert nytta i ein barscene i Highlander. Singelen gjekk berre inn på den franske singellista. B-sida til singelen var «Gimme the Prize (Kurgan's Theme)». I 1992 vart songen gjeven ut på ein promosingel i USA.
Really Rosie
Musikalen har vorte ein berebjelke i barneteatergrupper. Det var òg ein av hovudinspirasjonane til John Mulaney for Netflix-spesialen hans John Mulaney and the Sack Lunch Bunch.
One Year of Love
Utgjeving
Bandet spelte aldri songen på konsertar.
Andre versjonar
Songen vart spelt av Elaine Paige på albumet hennar The Queen Album i 1988 og av den nederlandske songaren Stevie Ann i 2006.
Kendall Terrace
Kendall Terrace er ein isfri terrasse av vulkansk oske som strekkjer seg langs nordvestsida av Deceptionøya i Sør-Shetlandsøyane. Han vart namngjeven av UK Antarctic Place-Names Committee (UK-APC) i 1957 for løytnant Edward N. Kendall i Royal Navy (1800–45), som var landmålar på HMS «Chanticleer» som først kartla Deceptionøya i januar-mars 1829.
Really Rosie
Handling
Ho får vennene sine på prøvespeling for ei rolle i filmen, men dei byrjar å slåst om rollebesetninga. Eit torevêr tvingar dei til å flytta inn i kjellaren for å få ly. For å halda på merksemda til barna bestemmer Rosie seg for at dei må visa produsenten det store finalenummeret av filmen. Ho får dei alle til å lukka augo og sjå for seg at produsenten inviterer dei til å laga filmen hennar. Etterpå, då barna går heim, vert Rosie verande att for å drøyma om stjernestatus i det store nummeret sitt.
Innhald
Tekst av Maurice Sendak, musikk av Carole King.
Bestun stasjon
Bestun stasjon, som vart opna 15.juli 1884 med namnet Vækkerø og fekk namnet Bestum 15. august 1890, Bestun 1. september 1922, var ein stasjon for lokaltog på Drammensbanen på Bestum i Oslo, mellom Skøyen stasjon og Lysaker stasjon. Stasjonen vart lagt ned i 1973 som stoppestad for persontog, og som stasjon for godstog i 1978, og utbygd som ein del av Skøyen stasjons sporområde for oppstilling av dei lokaltoga som har denne stasjonen som si endestasjon i Oslo.
Den opphavlege stasjonsbygningen i tre, teikna av arkitekt G. A. Bull i sveitserstil, var truleg frå 1884, og truleg rive om lag 1918 og flytta til Norsk Jernbanemuseum på Hamar, der han er å sjå i dag. Ein ny stasjonsbygning i mur i nybarokk stil vart bygd i 1918, teikna av arkitekt Eivind Gleditsch ved NSBs arkitektkontor. Banen var då bygd ut til dobbeltspor, og stasjonsbygningen, som låg på gateplan lågare enn spora, gav tilkomst til ei plattform mellom spora gjennom ein gang under spora. Stasjonsbygningen er teke vare på.
Tidlegare låg det i mange år føre planar om å byggje ei jarnbaneline frå Bestun stasjon til Grefsen stasjon (på Gjøvikbanen i Oslo), for på den måten å få til eit samband mellom Drammensbanen og det banenettet som hadde Oslo Ø som endestasjon. I lange tider vart det halde open ein korridor for ei slik bane i ymse reguleringsplanar. Men desse byggjeplanane vart aldri realiserte, og etter at Oslotunnelen vart bygd, er dei uaktuelle.
Størfamilien
Størfamilien (Acipenseridae) er ein familie store fiskeartar med skjelett av brusk og beinplater langs kroppen. Fiskar i denne familien kan ein kalla størje eller stør. Begge desse orda kjem frå norrønt styrja, som har usikkert opphav.
I norske farvatn kan ein finna atlanterhavstør (Acipenser oxyrinchus), sterlett (Acipenser ruthenus) og stør (Acipenser sturio).
Artar
I gjelande taksonomi blir familien Acipenseridae delt inn i to underfamilar, Acipenserinae, som omfattar slektene Acipenser og Huso, og Scaphirhynchinae, som omfattar slektene Scaphirhynchus og Pseudosaphirhynchus.
Oslo Soul Children
Oslo Soul Children er eit norsk kor med barn og tenåringar frå Oslo-området. Koret syng originalskriven og arrangert musikk som har element frå pop, rock, soul, R'n'B og gospel.
Koret har 50 medlemmer som er plukte ut ved audition. Fleire av koristane i Oslo Soul Children har vore solistar ved oppsettingar av Les Miserables, Annie og Olsenbanden Junior. Dei har også gitt norsk tale til «Løvenes Konge», «Goodboy», «Peter Pan» og for Disney Channel.
Ragnhild Hiis Ånestad er dirigent for koret (2015).
Prisar
Koret, ved dirigenten, fekk i 2010 Petter Dass-prisen for arbeidet sitt, som representerer folkeleg kristen tru prega av si breie og glade formidling av tru på Gud.
Onogur Islands
Onogur Islands (bulgarsk Оногурски острови) er ei gruppe på ni øyar og somme holmar og skjer utanfor nordvestkysten av Robert Island i Sør-Shetlandsøyane i Antarktis. Dei ligg mellom Carlota Cove i sørvest og Clothier Harbour i nordaust, og 700 meter søraust for Cornwall Island. Dei to største øyane er 11 hektar og 10 hektar. Øygruppa er kalla opp etter busetnaden Onogur nordaust i Bulgaria i samband med Onogur-bulgarane (400-600-talet).
Martin Koch
Martin Koch er ein austerriksk skihoppar frå Villach. Frå 2006 til og med 2012 har han vunne sju gullmedaljar i laghopping for Austerrike i olympiske tevlingar og ymse verdsmeisterskap. Individuelt har han ein sølvmedalje frå VM i skiflyging 2008 og ein bronsemedalje frå VM i skiflyging 2012. Han er kjend som ein krafthoppar som gjer det særleg godt i dei store hoppbakkane. Faren Fritz Koch deltok i si tid internasjonalt for Austerrike i både kombinert-renn og i skihopping.
Karriere
Koch slo gjennom i internasjonal hoppsport i 2002-sesongen, der han vart nummer åtte i storbakken under vinter-OL i Salt Lake City og fekk same plassering i verdscupen samanlagt. Dei neste tre sesongane klarte han ikkje å fylgje opp, fyrst i OL-sesongen 2006 kunne han atter måle seg mot dei beste skihopparane i verda. I januar månad vart han nummer fire i VM i skiflyging i Bad Mitterndorf. Månaden etter var han med på å vinne gull i laghopp under OL 2006 i Torino, dei andre på laget var Andreas Widhölzl, Andreas Kofler og Thomas Morgenstern.
Koch vann sølvmedaljen i den individuelle konkurransen under skiflygings-VM i Oberstdorf i 2008, vel ti poeng bakom landsmannen Gregor Schlierenzauer. I lagtevlinga syrgde dei same to austerrikarane for gullmedalje til Austerrike, saman med Andreas Kofler og Thomas Morgenstern. Austerrike med Koch på laget forsvara VM-tittelen i skiflyging for lag både i 2010 og 2012. I 2012-meisterskapen tok han elles bronsemedaljen i den individuelle tevlinga, berre overgått av verdsmeisteren Robert Kranjec frå Slovenia og Rune Velta frå Noreg.
Koch var også med på dei austerrikske firemannslaga som vann gullmedalje i lagtevlinga under ski-VM 2009 i Liberec, i tillegg til begge gullmedaljane då det under ski-VM 2011 i Oslo vart arrangert lagkonkurransar både i normalbakken og storbakken.
Det austerrikske herrelandslaget i handball
Resultat i internasjonale turneringar
''Resultata som er vist under er berre turneringar der Austerrike har delteke. Turneringar dei ikkje har tatt del i er ikkje førte opp.''
José Ortigoza
José Ortigoza er ein paraguayansk fotballspelar.
Otto Leodolter
Otto Leodolter er ein austerriksk, tidlegare skihoppar. Han vann den olympiske bronsemedaljen under vinterleikane i Squaw Valley i 1960. Både i 1961 og 1962 gjekk han til topps i hopprennet i Lahti.
Aktiv
Leodolters var aktiv skihoppar i ti sesongar, frå 1955 til 1964. Før 1958 vart han lite lagt merke til. På nyåret 1958 vart han derimot nummer fire i renn både i Innsbruck og i Bischofshofen, og vart samanlagt det året nummer seks i den tysk-austerrikske hoppveka. Same sluttplasseringa fekk han også i hoppveka 1958/59. Leodolter kom på så tredjeplass i hoppveka 1959/1960, året etter kom han på andreplassen, slått med 7,7 poeng av Helmut Recknagel frå Aust-Tyskland. Leodolter vann aldri noko hoppvekerenn, men var nummer to tre gongar; Innsbruck 1960, Bischofshofen 1960 og 1961.
Leodolter deltok i alle dei internasjonale skimeisterskapane frå 1956 til 1964. Han vart nummer 12 i Lahti 1958, og opplevde høgdepunktet då han fekk bronsemedaljen i det spesielle hopprennet under OL 1960 i Squaw Valley i California. Han vart dermed den fyrste austerrikaren som vann ein OL-medalje i øvinga. I ski-VM 1962 i Zakopane vart han nummer 15 og 16, medan han i Innsbruck i 1964 kom på 17. plassen i storbakken.
I 1961 delte Leodolter sigeren i Lahti-rennet med finske Veikko Kankkonen og Sovjets Koba Tsakadze. Året etter vann Leodolter på ny i Lahti, vel to poeng føre Antero Immonen frå Finland.
Rengsjö
Rengsjö er ein svensk tettstad i Bollnäs kommun i Gävleborgs län i landskapet Hälsingland. I 2005 hadde tettstaden 272 innbyggjarar.
Pulitzer Prize for National Reporting
Pulitzer Prize for National Reporting er ein pulitzerpris som med nokre få unntak har blitt delt ut årleg sidan 1942 for særmerkt journalistikk innan riksdekkande saker. Frå 1942 til 1947 var namnet på prisen Pulitzer Prize for Telegraphic Reporting - National.
Du fikk meg glad
«Du fikk meg glad» er ein song av Gudny Aspaas og Hans Petter Hansen frå 1976. Songen er skriven av Magne Amdahl og Kjell E. Vindtorn.
Melodi Grand Prix 1976
«Du fikk meg glad» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Gudny Aspaas med eit lite orkester, og så på nytt av Hans Petter Hansen med eit stort orkester. Bidraget enda på femte- og sisteplass med 131 poeng.
Kors kyrkje
Kors kyrkje ligg på Monge, ved Marstein i Romsdalen i Rauma kommune. Kyrkja vart bygd i 1797 på Flatmark i Romsdalen, og seinare, i 1902, flytt til Monge. Ho er kyrkje i Medalen sokn.
Kyrkja har eit ytre omriss som ei krosskyrkje og er bygd i lafta tømmer. Ho ligg idylisk til mellom stupbratte fjell i Romsdalen. Hovedvegen går rett på utsida av kyrkjegardsmuren.
Den tidlegaste kyrkja i Romsdalen var nemnt første gong i 1498, på garden Foss, og vart i 1670 flytt til Flatmark. Denne kyrkja stod fram til 1797, då ei ny korskyrkje vart bygd på Flatmark. Kyrkja på Flatmark vart og kalla «Flata kirkja» og soknet «Flata sokn» i følgje Helland. Dette var kyrkjestaden heilt fram til kyrkja i 1902 vart flytt til der ho står i dag, på Monge. Kyrkjegarden på Flatmark med steingjerde rundt og enkelte gravminner står framleis. Hovudvegen gjennom Romsdalen, som også var Nord-Gudbrandsdalens veg til havet og marknaden på Devold, gjekk langs kyrkjemuren til 1869 då vegen vart flytta til dagens trase ved elva. Den store ura og fossen tett ved den gamle kyrkjestaden på Flatmark heiter fortsatt Kjerkjeura og Kjerkjefossen. Etter omlegging av vegen nedanfor Flatmark vart kyrkja skjult av den store steinura. Dessuten var bygget for lite og var i dårleg stand, den nye, større kyrkja på Monge vart oppført i same fasong som den gamle på Flatmark, i følgje Helland.
Grunnen til at kyrkja vart flytt frå Flatmark var at ein Kongeleg resolusjon av 23. mars 1901 delte Kors sokn i to, til Medalen og Øverdalen. Øverdalen er øvst i dalen (Romsdalen), medan medalen, er midt i dalen. Øverdalen kapell vart oppført samtidig som Kors kyrkje vart flytta til Monge.
Namnet kjem i følgje Helland av at kyrkja var via den heilage krossen.
Rentjärn
Rentjärn er ein liten tettstad i Malå kommun i Västerbottens län i Sverige.
Setesdalssuppe
Setesdalssuppe er tradisjonsmat frå Setesdal. Hovudingrediensen er turka, røykt sauekjøt, i tillegg til diverse grønsakar. Det er vanleg å ha med gule erter og byggryn. Vert bruka ved ulike høve som 17. mai og bygdetilstelningar. Det er ein viktig del av Setesdal sin tradisjon og identitet.
Clausenbreen
Clausenbreen er ein smal isbre som flyt nordover frå toppen av Mount Takahe i Marie Byrd Land. Brefronten ligg like vest for Knezevich Rock. Han vart kartlagt av US Geological Survey frå landmålingar og frå flyfoto tekne av U.S. Navy i 1959–66, og vart namngjeven av Advisory Committee on Antarctic Names etter Henrik B. Clausen frå Universitetet i Bern i Sveits, som var glasiolog for US Antarctic Research Program ved Byrd-stasjonen i 1969–70.
Tonight's the Night av The Shirelles
«Tonight's the Night» er ein song av The Shirelles som opnar albumet Tonight's the Night frå 1961. Songen er skriven av Luther Dixon og Shirley Owens og omhandlar kjenslene ei kvinne har før ho mistar jomfrudommen sin. Songen vart gjeven ut på singel før albumet, i 1960. I 2010 vart songen plassert på lista til Rolling Stone over ein av dei 500 beste songane gjennom tidene.
Produksjon
«Tonight's the Night» vart skriven av solovokalisten i The Shirelles, Shirley Owens og Luther Dixon. Det var første songen Dixon produserte for bandet. Han vart innleigd for bandet av Florence Greenberg etter å ha arbeidd med Perry Como, Nat King Cole og Pat Boone.
Tema og stil
Strykarane i songen er liknande strykarane i «There Goes My Baby», medan Dixon sa at han var inspirert av brasiliansk baião. Rolling Stone noterte seg òg den latinamerikanske stilen med fleire tilfelle av synkope.
Pasarel Island
Pasarel Island (bulgarsk остров Пасарел) er ei isfri øy i Aitcho Islands på vestsida av English Strait i Sør-Shetlandsøyane i Antarktis. Øya ligg 900 meter nordvest for Barrientos Island, 1,35 km nordaust for Sierra Island og 650 meter søraust for Emeline Island. Ho er 450 meter lang og 260 meter brei. Området vart vitja tidleg på 1800-talet av selfangarar.
Ho er kalla opp etter busetnaden Dolni (Nedre) Pasarel vest i Bulgaria.
Tonight's the Night av The Shirelles
Utgjeving
Kort tid etter songen kom ut måtte han konkurrere med ein versjon av The Chiffons, som brukte eit liknande arrangement og stil. The Chiffons sin versjon nådde etter kvart 76. palssen og vart den første hitten deira.
Anna-Kristin Ljunggren
Anna-Kristin Ljunggren er ein norsk politikar for Arbeidarpartiet. Ho har vore vald inn på Stortinget frå Nordland fylke sidan 2005.
Tonight's the Night av The Shirelles
Ettermæle
Rolling Stone plassete «Tonight's the Night» på 409. plassen på lista si over dei 500 beste songane gjennom tidene. Det var den andre av to Shirelles-songar på lista, i lag med «Will You Love Me Tomorrow» som var på 126. plassen.
Anna-Kristin Ljunggren
Ljunggren byrja i politikken som medlem av ungdomsrådet i Narvik, før ho i 2003 vart vald inn i kommunestyret i Narvik for AP.
Rampart Terrace
Rampart Terrace er ein terrasse i Antarktis, namngjeven i samband med Rampartbreen. Han ligg i Victoria Land.
Friherre
Friherre (tysk Freiherr, finsk vapaaherra) er ein adelstittel som blir brukt i den tyskspråklege delen av Europa inkludert dei baltiske statane og heile Austerrike-Ungarn, i Sverige, Finland og i noka grad òg Danmark(-Noreg). Han blir rekna som likeverdig med baron, og friherrar blir normalt òg tiltalt som «baron».
I Skandinavia blir både kona til ein friherre og døtrene hans kalla friherrinner eller baronesser. I det tyskspråklege Europa blir kona til friherren kalla Freifrau og døtrene hans Freiherrin (ofte forkorta til Freiin).
I korrekt, skriftleg omtale plasserer ein tittelen på dansk, norsk og tysk mellom for- og slektsnamnet, utan komma (Førenamn friherre Slektsnamn). På svensk blir han oftare plassert føre namnet (Friherre Førenamn Slektsnamn).
Den rangen både baronar og friherrar har, blir kalla friherreleg stand.
Det finst rangkroner for friherre/baron. Utforminga til rangkrona varierer mellom dei ulike landa og tidsperiodar.
Voodoo av Gudny Aspaas & Jahn Teigen og Inger Lise Rypdal & Jahn Teigen
«Voodoo» er ein song av Gudny Aspaas & Jahn Teigen og Inger Lise Rypdal & Jahn Teigen frå 1976. Songen er skriven av Terje Rypdal.
Melodi Grand Prix 1976
«Voodoo» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Gudny Aspaas & Jahn Teigen med eit lite orkester, og så på nytt av Inger Lise Rypdal & Jahn Teigen med eit stort orkester. Bidraget enda på andreplass med 351 poeng.
Vegar Hoel
Vegar Hoel var ein norsk skodespelar.
Hoel spelte i ei rekke kortfilmar, men var kanskje mest kjend for filmen Mongoland. Hoel hadde også mange roller på TV. Han spelte på Rogaland Teater og Haugesund Teater, og utgjorde Skamteateret saman med Jørgen Tjemsland.
I 2005 blei han utnemnd til årets stavangerkunstnar av Stavanger kommune.
Killer on the Loose
«Killer on the Loose» er ein song av det irske rockebandet Thin Lizzy som vart gjeven ut på singel i september 1980. Han var skriven av Phil Lynott, og er frå albumet deira Chinatown frå 1980. Songen vart ein hit og nådde tiandeplassen på UK Singles Chart, og femteplassen på Irish Singles Chart.
Kontrovers
Songen, der Lynott tok rolla som Jack the Ripper, vart svært kontroversiell. Singelen vart gitt ut midt under Yorkshire Ripper-morda, og mange medlemmer av den britiske offentlegheita, hovudsakleg kvinner, vart opprørte over teksten til songen og referansane til Ripper. Ein musikkvideo, der Lynott er kledd i ein trenchcoat i Ripper-stil omgitt av lettkledde kvinner, skapte endå meir kontrovers då han vart gitt ut i 1980.
Linnaeus Terrace
Linnaeus Terrace er ei berghylle på nordsida av Oliver Peak i Asgard Range i Victoria Land. Han vart kartlagt av United States Geological Survey (USGS) frå flyfotografi teken av U.S. Navy i 1970. Namnet vart foreslått for Advisory Committee on Antarctic Names (US-ACAN) av E. Imre Friedmann, ein biolog ved Florida State University, som la ein feltleir for United States Antarctic Research Program (USARP) på denne hylla i desember 1980 for studiet av mikrobar som lever i steinar, kalla opp etter Carolus Linnaeus (Karl von Linne, 1707–78), ein svensk botanikar.
Coloradobreen
Coloradobreen er ein sidebre, 19 km lang, som flyt nordaust frå Michigan Plateau og ut i Reedybreen mellom Quartz Hills og Eblen Hills. Han vart kartlagt av US Geological Survey frå landmålingar og frå flyfoto tekne av U.S. Navy i 1960–64, og vart namngjeven av Advisory Committee on Antarctic Names etter University of Colorado at Boulder, som har sendt mange forskarar til Antarktis.
Eurosona
Eurosona er nemninga brukt om dei 20 medlemslanda i Den europeiske unionen (EU) der euro vert brukt som valuta. Desse landa er tilslutta Den økonomiske og monetære unionen (ØMU). Den europeiske sentralbanken (ESB) er ansvarleg for pengepolitikken til eurosona.
Fellesvalutaen vart oppretta elektronisk på verdas finansmarknadar i 1999, men vart ikkje innført som fysisk betalingsmiddel før 1. januar 2002. Europeiske mikrostatar som Monaco, San Marino og Vatikanstaten har innført euro gjennom spesielle avtalar, men er formelt ikkje ein del av euroområdet ettersom dei ikkje er medlemmar av EU. Unilateralt er fellesvalutaen òg kome i bruk i Andorra, Kosovo og Montenegro.
Sidan 1999 har òg Hellas, Slovenia, Kypros, Malta, Slovakia og Estland slutta seg til Den økonomiske og monetære unionen (EMU). Alle medlemslanda av Europaunionen, bortsett frå Storbritannia og Danmark, er bundne til å innføre euro, og dermed er det venta at fleire land vil ta del i valutaunionen ettersom kvart land oppfyller konvergenskriteria for samarbeidet.
Eurosona utgjer i dag ein av verdas største økonomiar, avhengig av kor kursen står mellom den amerikanske dollaren og euroen.
Offisielle medlemsland
Euroområdet vart danna då euroen vart skapt 1. januar 1999. Valutaen vart fyrst innført elektronisk og berre i dei 11 av EU sine då 15 medlemsstatar som oppfylte dei såkalla konvergenskriteria.
Repbäcken
Repbäcken er ein svensk tettstad i Borlänge kommun i Dalarnas län i landskapet Dalarna. I 2005 hadde tettstaden 230 innbyggjarar.
Eurosona
Offisielle medlemsland
Hellas, som var ein av dei EU-statane som fyrst ikkje kvalifiserte seg til eurosona, slutta seg til området 1. januar 2001, ettersom landet då oppfylte konvergenskriteria.
Eitt år seinare, 1. januar 2002, vart euroen innført som fysisk valuta; det var no mogleg å handle med eurosetlar og euromyntar. Overgangen innebar at over 300 millionar personar på ein og same tid bytta valuta. Det var no eksempelvis mogleg for ein tyskar å handle i ein fransk forretning utan å måtte veksle valuta.
Sjølv om eurosona allereie i dag omfattar mange EU-medlemsstatar i tillegg til fleire andre land og territorium, så ventar fortsatt mange land på å få slutte seg til valutaunionen. I fylgje Maastricht-traktaten må nemleg alle medlemslanda, bortsett frå Danmark og Storbritannia som begge har unntak frå pålegget, innføre euroen som valuta så snart dei oppfyller konvergenskriteria. Dette gjorde Slovenia, som fyrste land etter dei opphavlege 12 eurolanda, i 2006, og kunne såleis innføre euroen som valuta 1. januar 2007. Kypros og Malta gjekk over til euroen 1. januar 2008. Slovakia innførte euroen 1. januar 2009 etter ei avgjerd fatta av finansministrane i euroområdet den 8. juli 2008.
Europakommisjonens konvergensrapport frå 2008 slo fast at Slovakia oppfylte konvergenskriteria, og 3. juni 2008 gav finansministrane i EU landet klarsignal om å innføre euroen frå 2009. 8. juni 2010 gav finansministrane i EU klarsignal til at Estland kunne innføre euro frå 1. januar 2011.
Kenneth Svendsen
Kenneth Svendsen er ein norsk politikar frå Framstegspartiet. Han vart vald inn på Stortinget frå Nordland fylke i 1997, og sat til 2017. Frå 2013 til 2017 var han andre visepresident.
Etter grunnskolen tok han yrkesopplæring som møbelsnikkar og sveisar. Han har arbeidd som sjåfør i Nordlandsbryggeriet AS og Fauske Bilberging AS, og som sjømann og sjølvstendig næringsdrivande.
Svendsen var medlem av Fauske kommunestyre 1988–2007, medlem av formannskapet 1989–1999 og leiar i kontrollutvalet 1999–2008. Han var også medlem av Nordland fylkesting 1992–1999, frå 1993 som medlem av fylkesutvalet. Han har vore medlem av sentralstyret til Frp og leia Nordland Fremskrittsparti 2010–2014.
Colemanbreen
Colemanbreen er ein bratt isbre med store bresprekkar som flyt vestover frå Mount Andrus i sørlege delen av Ames Range i Marie Byrd Land. Han vart kartlagt av US Geological Survey frå landmålingar og frå flyfoto tekne av U.S. Navy i 1959–65, og vart namngjeven av Advisory Committee on Antarctic Names etter stabssersjant Clarence N. Coleman i US Army, som var medlem av Army–Navy Trail Party som reiste austover for å opprette Byrd-stasjonen i 1956.
Scully Terrace
Scully Terrace er ein bratt terrasse med flat topp som er pyramideforma i planet og som grenser til nordvestdelen av Supporters Range mellom Ranfurly Point og Mount Kinsey, på austsida av øvre Beardmorebreen. Han vart namngjeven i 1986 av Advisory Committee on Antarctic Names (US-ACAN) etter R. Tucker Scully, direktør for hav- og polaravdelinga til det amerikanske innanriksdepartementet, med ansvar for retningslinjer og forhandlingar knytte til ressursar, bevaring og inspeksjonar av utanlandske stasjonar i Antarktis under Antarktistraktaten.
Big John (Ain't You Gonna Marry Me)
«Big John (Ain't You Gonna Marry Me)» er ein song skriven av John Patton og Amiel Sommers og framført av The Shirelles. Songen nådde andreplassen på R&B-lista og 21. plassen på Billboard Hot 100 i 1961. Songen kom ut i 1962 på albumet Baby It's You.
Drakensberg
Drakensberg (afrikaans Drakensberge, nederlandsk Drakensbergen; 'Drakefjella') er ei fjellkjede på austkysten av Sør-Afrika. Lesotho ligg inne i denne fjellkjeda. Den høgaste toppen er Thabana Ntlenyana på 3482 moh. På zulu blir fjella kalla uKhahlamba (barriere av spyd), og på sesotho for Maluti (eller Maloti).
Skildring
Fjellkjeda strekker seg gjennom 1000 km av den austlege delen av Sør-Afrikas, hovudsakleg frå sørvest til nordaust, med ei nordvestleg forlenging som utgjer den nordaustlege grensa av Lesotho. På vestsida av fjella renn elvane Oranje og Vaal; og på austsida renn fleire små elvar, med Tugelaelva som den største. Fjellkjeda dannar grensa mellom provinsane KwaZulu-Natal og Free State.
Geologisk sett er Drakensberg ein rest av det opphavlege afrikanske platået. Fjella har ei hette av basalt som er opptil 1500 meter tjukk, med sandstein under og nedanfor. Dette har skapt eit landskap med bratte sider og mange tindar. I sandsteinen er det mange hòler, og fleire av dei inneheld hòlemåleri.
Området er populært blant fjellklatrarar og fotturistar. Det fell regelmessig snø i området. I det sørlege Drakensberg ligg alpinanlegget Tiffindell, som er ope frå seint i mai til tidleg i september. Det kan falla opptil 2,5 meter snø i gode år. Det kan vera regn og tåke heile året.
I filmen 2012 blir fjellkjeda mot slutten av filmen den høgaste fjellkjeda i verda, på 11 376 meter.